**ОТЧЕТ ЗА ДЕЙНОСТТА НА НЧ „ВАСИЛ ЛЕВСКИ-1914”,**

 **С.УГЛЕДНО, ОБЩ.ОМУРТАГ ЗА 2021г.**

I. Брой жители на населеното място – 134

II. Брой регистрирани читалищни членове – 50

III. Дейности на читалището:

1. Библиотечно обслужване

1.1 библиотечен фонд – 960 тома

2. Любителско художествено творчество:

2.1 Мъжка фолклорна група

2.2 Школа по тамбура

IV. Културно-масова дейност по месеци:

 М.ЯНУАРИ

1. Празнувахме Бабин ден с жените от селото

2. Проведен беше турнир по тенис на маса и турнир по шах с децата от училището.

 М.ФЕВРУАРИ

1. Чествахме патронния празник на читалището с рецитал и музикална програма с участието на деца от ОУ „Д-р Петър Берон”, с.Плъстина, деца от Школата по тамбура и Мъжката фолклорна група.

2. Проведохме тържество по случай „Свети Валентин” и „Трифон зарезан” с много забавни игри, викторина и томбола. Участие взе и орк.”Мелодия”.

М.МАРТ

1. Експонирахме изложба на ръчно изработени мартеници „Баба Марта бързала, мартенички вързала”.

2. По случай 3-март Националния празник на РБългария експонирахме изложба, в която беше включен снимков материал, книги и илюстрации и кратка информация за празника. Празникът беше отбелязан с кратка литературно-музикална програма с ученици.

3. Чествахме 8-ми март – Международния ден на жената с жените от селото. Поднесохме им ръчно изработени картички, цветя и концертна програма от Мъжката фолклорна група , Школата по тамбура и индивидуални изпълнители.

М.АПРИЛ/MAЙ

1. Организирахме и проведохме конкурс за най-писано великденско яйце. Най-красивите бяха отличени и наградени.

2. По случай 24 май-Деня на българската просвета и култура индивидуални изпълнители от Школата по тамбура взеха участие в тържеството на ОУ „Д-р Петър Берон”, с.Плъстина

 М.ЮНИ

1. По случай 1 юни – Деня на детето обявихме и проведохме конкурс за рисунка на асфалт с децата от селото

2. Проведохме съзтезания по тенис на маса.

 М.ЮЛИ

1. Проведохме колективно четене на детски приказки от Шарл Перо на открито с най-малките читатели на библиотеката.

 М.АВГУСТ

1. Организирахме и проведохме поход сред природата. Събрахме билки и материали , необходими за изработване на есенна украса и апликации.

 М.СЕПТЕМВРИ

1. Индивидуални изпълнители от Школата по тамбура взеха участие в тържеството по случай откриване на учебната година в ОУ „Д-р Петър Берон”, с.Плъстина

М.НОЕМВРИ

1. По случай 1 ноември – Деня на народните будители подредихме кът с материали за празника в библиотеката.

М.ДЕКЕМВРИ

1. Проведохме колективно четене на детски книжки за Дядо Коледа

2. Изработихме коледно-новогодишни картички с деца от селото

3. Проведохме коледно-новогодишно тържество със забавна програма, викторина и томбола.

 Изготвил: Хюсеин Горелски, чит.секретар

**ПЛАН**

**ЗА ДЕЙНОСТТА И РАЗВИТИЕТО НА НЧ „ВАСИЛ ЛЕВСКИ-1914”, С.УГЛЕДНО, ОБЩ.ОМУРТАГ ЗА 2022г.**

 Днес работата на читалищата за местната общност изисква отговорности отвъд тези за съхраняване на културните традиции. Читалището развива много богата културно масова дейност сред трудещите се и младежта, което спомага както за съхраняване, създаване и разпространяване на културни ценности, така и за приобщаването ни към европейската култура.

 ОСНОВНИ ЗАДАЧИ: Разгръщане на актуална, силно въздействаща културно-просветна работа, свързана с юбилейни годишнини, концерти, прегледи, конкурси.

 ЦЕЛ: Основна цел на читалището е обогатяване на културния живот на жителите на селото. Чрез своята дейност то е призвано да събужда интереса и приобщава към общочовешките ценности, да съхранява и развива националните традиции и художествената самодейност.

 ХУДОЖЕСТВЕНА САМОДЕЙНОСТ:

1. Мъжката фолклорна група и децата и децата от Школата по тамбура да продължават своята работа и да се привлекат повече младежи и деца.

2. Да се подобрят условията за работа и материалната база – стаята за репетиции и закупуване на музикални инструменти.

3. Мъжката фолклорна група и децата от Школата по тамбура да изнасят концерти, посветени на кръгли годишнини, общински, регионални и национални събори на художествената самодейност.

 КУЛТУРНО-ПРОСВЕТНА ДЕЙНОСТ:

* Празнуване на Бабин ден с жените от селото.
* Младежки увеселителни вечери с орк. „Мелодия”
* Честване на Деня на влюбените /Св.Валентин/
* Вечер на семейството.
* Честване на Деня на самодееца.
* Посрещане на баба Марта – съвместно мероприятие с децата от ОУ „Д-р Петър Берон”, с.Плъстина
* Честване на международния ден на жената.
* Пролетно младежко увеселение с орк. „Мелодия”.
* Честване на 1 април – Деня на хумора и шегата.
* Великденски празници с концертна програма от самодейните колективи.
* Празничен концерт, посветен на 24 май – Деня на българската просвета и култура.
* Честване на 1 юни – Деня на детето.
* Честване на 1 ноември – Деня на народните будители, съвместно с децата от ОУ „Д-р Петър Берон”, с.Плъстина
* Коледно-новогодишно увеселение.

РАБОТА ПО ПРОЕКТИ:

 Разработване на проекти - кандидатстване пред Министерство на културата и др. институции.

 МАТЕРИАЛНО-ТЕХНИЧЕСКА БАЗА:

При финансова възможност да се направи частичен ремонт на сградата на читалището и основен ремонт на покривната конструкция, както и да се реализира достъп до Интернет.

Изготвил: Хюсеин Горелски, чит.секретар